stanford-oval/wikipedia huggingface dataset:
כוח רעם (סרט)
עלילה

בעולם שבו נבלי-על מטילים אימה על כולם, אישה אחת מפתחת נוסחה להענקת כוחות-על לאנשים רגילים. אך כאשר המדענית אמילי סטנטון (אוקטביה ספנסר) מזריקה את החומר בטעות לחברתה הטובה והמנוכרת לידיה (מליסה מקארתי) ומעניקה לה יכולות מדהימות, שתי הנשים חייבות להפוך לצוות גיבורי העל הראשון. כעת, על "כוח הרעם" להילחם באויבים בעלי כוחות-על כדי להציל את שיקגו מציפורניו של נבל המכונה "המלך" (בובי קנאבלי).
שחקנים ודמויות

מליסה מקארתי בתפקיד לידיה
אוקטביה ספנסר בתפקיד אמילי סטנטון
ג'ייסון בייטמן בתפקיד סרטן
בובי קנאבלי בתפקיד המלך
פום קלמנטיף
קווין דון
מליסה לאו
מליסה פונציו בתפקיד רייצ'ל גונזלס
בן פלקון
טייר ג'קסון ויליאמס
הפקה

ב-29 במרץ 2019 דווח כי נטפליקס הזמינה סרט קומדיה של גיבורי-על שכותרתו "כוח הרעם" שייכתב ויבוים על ידי בן פלקון, עם מליסה מקארתי ואוקטביה ספנסר בתפקידים ראשיים.
הפקה > צילומים

הצילומים הראשיים החלו ב-25 בספטמבר 2019 באטלנטה, ג'ורג'יה והושלמו ב-10 בדצמבר 2019.
הערות שוליים

↑  Fleming Jr., Mike (12 בינואר 2021). "Netflix Unveils A 2021 Film Slate With Bigger Volume & Star Wattage; Scott Stuber On The Escalating Film Ambition". Deadline Hollywood. אורכב מ-המקור ב-12 בינואר 2021. נבדק ב-12 בינואר 2021. {{cite web}}:  (עזרה)
↑  "Thunder Force". Netflix. 18 בינואר 2020. {{cite web}}:  (עזרה)
↑  "Melissa Leo To Headline Fox Pilot 'Blood Relative', Lifting the Cast-Contingency". Deadline. 18 בפברואר 2020. {{cite web}}:  (עזרה)
↑  "'Thunder Force' Netflix Movie: What We Know So Far". What's on Netflix. 10 בינואר 2020. {{cite web}}:  (עזרה)
↑  Fleming, Mike (29 במרץ 2019). "Octavia Spencer & Melissa McCarthy As Superheroes? Netflix Closing 'Thunder Force,' With Ben Falcone At Helm". Deadline. נבדק ב-8 באוגוסט 2019. {{cite web}}:  (עזרה)
↑  "Ben Falcone on Twitter: "Day one of filming."". 25 בספטמבר 2019. נבדק ב-25 בספטמבר 2019. {{cite web}}:  (עזרה)
↑  "Extras needed for new movie filming in downtown Macon. Here are the details". 25 בספטמבר 2019. נבדק ב-25 בספטמבר 2019. {{cite web}}:  (עזרה)
↑  "Casting TaylorMade "Thunder Force" // LAST DAY OF FILMING THIS FEATURE FILM Male Construction Worker Union City, GA". 9 בדצמבר 2019. נבדק ב-23 בדצמבר 2019. {{cite web}}:  (עזרה)
לחיות את חייה

| --- | --- |

 בימוי:  ז'אן-לוק גודאר 
 הופק בידי:  פייר בראונברגר 
 תסריט:  ז'אן-לוק גודאר 
 עריכה:  ז'אן-לוק גודאר 
 שחקנים ראשיים:  אנה קארינה
 מוזיקה:  מישל לגראן 
 צילום:  ראול קוטאר 
 מדינה:  צרפת 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  1962 
 משך הקרנה:  83 דק' 
 שפת הסרט:  צרפתית 
 סוגה:  סרט דרמה 
 פרסים:  פרס חבר השופטים של פסטיבל ונציה 
 דף הסרט ב־IMDb
 
לחיות את חייה (בצרפתית: Vivre Sa Vie) הוא סרט קולנוע משנת 1962 המשויך לסגנון הגל החדש הצרפתי. הסרט נכתב ובוים על ידי ז'אן-לוק גודאר והוא נחשב על ידי מבקרים רבים לסרטו הטוב ביותר. הסרט מגולל את סיפורה של ננה, צעירה שחלומה הוא להיות שחקנית, המדרדרת בהדרגה לעולם הזנות. את דמותה של ננה, גילמה השחקנית/במאית, אשתו של גודאר, אנה קארינה.
הערות שוליים

↑  NYFF51: Godard's "Vivre sa vie" to Screen at Alice Tully Hall on Friday, Film Society of Lincoln Center, ‏2013-10-03 (באנגלית)
| --- | --- |
בקרת זהויות :  LCCN: no2008003101   WorldCat (עם LCCN): no2008-003101 
ערך זה הוא קצרמרבנושא סרטים צרפתיים. אתם מוזמנים לתרום לוויקיפדיה ו.
אפה אמברוז

אפטובורה אמברוז אמובו (באנגלית: Efetobore Ambrose Emuobo; נולד ב-18 באוקטובר 1988 בקדונה שבניגריה) הוא כדורגלן ניגרי המשחק בעמדת הבלם.
קריירה

אמברוז התחיל את הקריירה שלו בקדונה יונייטד כאשר עלה לבוגרים בשנת 2006. בקיץ 2008 הושאל לביילסה יונייטד, ועמה זכה באליפות. בסיום העונה חזר לקדונה ושיחק שנה נוספת במדיה.
ביוני 2010 הגיע לישראל וחתם במועדון ספורט אשדוד. אמברוז ערך את הופעת הבכורה שלו בהפסד 0–2 למכבי נתניה. ב-22 בינואר 2011 הבקיע את שער הבכורה שלו בליגת העל, בהפסד 1–4 למכבי תל אביב. בסך הכל כבש שלושה שערי ליגה במדי אשדוד במהלך השנתיים בהן שיחק במועדון.
בקיץ 2012 חתם לשלוש שנים בסלטיק מליגת העל הסקוטית. אמברוז ערך את הופעת הבכורה שלו כאשר עלה כמחליף בניצחון 0–2 נגד דנדי יונייטד. ב-20 באוקטובר 2012 הבקיע את שער הבכורה שלו במועדון, בניצחון 0–5 נגד סנט מירן. ב-2 באוקטובר 2012 ערך את הופעת הבכורה שלו בליגת האלופות בניצחון 2–3 נגד ספרטק מוסקבה. באוקטובר 2012 נבחר לנבחרת המחזור בליגת האלופות. באותה עונה זכה עם סלטיק בדאבל, ובעונת 2013/2014 זכה עם המועדון באליפות שנייה ברציפות. בעונת 2013/2014 זכה עם המועדון בגביע הליגה הסקוטית וכן באליפות שלישית ברציפות. ב-26 בפברואר 2017 הושאל אמברוז להיברניאן.
ב-8 ביוני 2017 חתם בהיברניאן לשנתיים. ב-1 במרץ ערך את הופעתו הבכורה בקבוצה בהפסד 0–1 לסנט מירן. ב-15 בפברואר 2019 חתם בדרבי קאונטי עד לסוף העונה. ב-18 בפברואר 2020 חתם בליווינגסטון עד לסוף העונה. ב-10 בספטמבר 2021 חתם בסט. ג'ונסטון לעונה אחת. ב-7 בפברואר 2022 הושאל לדנפרמלין אתלטיק מהצ'מפיונשיפ הסקוטי.
קריירה > נבחרת ניגריה

בשנת 2007 השתתף עם נבחרת ניגריה עד גיל 20 באליפות העולם עד גיל 20 שנערכה בקנדה. בקיץ 2008 היה חלק מסגל הנבחרת עד גיל 23 לאולימפיאדת בייג'ינג. ב-13 באוקטובר 2013 כבש את שער הבכורה שלו בנבחרת ניגריה, במשחק מול נבחרת ליבריה. בינואר 2013 זכה עם הנבחרת בגביע אפריקה, וביוני של אותה שנה השתתף איתה בגביע הקונפדרציות. אמברוז נכלל בסגל הנבחרת למונדיאל 2014.
תארים והישגים

נבחרת ניגריה
אולימפיאדת בייג'ינג (2008): מדליית כסף
גביע אפריקה לאומות: 2013
ביילסה יונייטד
אליפות ניגריה: 2008/2009
קדונה יונייטד
הגביע הניגרי: 2010
סלטיק
אליפות סקוטלנד: 2012/2013, 2013/2014, 2014/2015, 2015/2016
הגביע הסקוטי: 2013
גביע הליגה הסקוטית: 2014/2015, 2016/2017
תארים אישיים
נבחרת המחזור בליגת האלופות: מחזור 3, 2012/2013
נבחרת הטורניר בגביע אפריקה לאומות: 2013
ג'באע

| --- | --- |

 מדינה:  לבנון לבנון
 מחוז:  א-נבטיה
 נפה:  א-נבטיה
 גובה:  850 מטרים
 קואורדינטות:  33°29′00″N 35°31′00″E﻿ / ﻿33.48333333°N 35.51666667°E﻿ / 33.48333333; 35.51666667 
 אזור זמן:  UTC +2
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןג'באע(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןג'באע  he tabBackground:;tabBorder:#aaa;defaultTab:0;
 
גְ'בָּאע (בערבית: جباع) הוא כפר שיעי לבנוני השייך לנפת א-נבטיה שבמחוז א-נבטיה.
מיקום וגאוגרפיה ואופי המקום

ג'באע שוכנת למרגלות ג'בל סאפי (ער'). מרכז הכפר נמצא בגובה של 770 מטר מעל פני הים, חלק מהבתים בנויים בגובה של כ-560 מטר וחלקם בנויים בגובה 1,410 מטר מעל פני הים.
ג'באע נמצאת במרחק כ-17 קילומטרים צפונית לעיר המחוז א-נבטיה, כ-2 קילומטרים צפונית לעין בוסוואר וכ-2 קילומטרים מזרחית לכפר פילא (אנ')
שטח הכפר הוא 12,500 דונם. רוב האדמות הניתנות לעיבוד נטועות עצי פרי.
הכפר שוכן בתוך נוף ירוק של יערות ומטעים ובשל גובהו נשקף ממנו נוף רחב, עד לים התיכון. בכפר ובסביבתו ישנם מעל 360 מעיינות שופעי מים.
הכפר נחשב לאחד מאזורי הנופש החשובים ביותר לתושבי א-נבטיה, צידון וכל תושבי האזור. בכפר ובסביבתו נבנו מספר בתי מלון ונפתחו בתי קפה ומסעדות.
אטימולוגיה

השם ג'באע מיוחס לשורש השמי "ג'בע", שפירושו גבעה או הרים.
בפי העם יש לכפר שם נוסף: גְ'בָּאע אל-חָלָאוֶוה (בערבית: جباع الحلاوة) שפירושו "ג'באע המתוקה". שם זה ניתן, ככל הנראה, כדי להבדיל בינו לבין כפרים אחרים בלבנון (אזור השוף) ובארץ ישראל (גבע, גבע בנימין). יש שני הסברים אפשריים להוספת המילה "מתיקות". האחד, בשל הנוף היפה והאוויר הטוב, והשני, שזהו היישוב הראשון שבו ייצרו חלווה מטחינה (קודם לכן השתמשו רק במולסה).
היסטוריה

בדרום מערב הכפר ישנם קברים חצובים בסלע, ככל הנראה מהתקופה הרומית, אך לא היו חפירות ארכאולוגיות מסודרות.
במרכז הכפר ישנן חורבות של מנזר וכן של טירה מבוצרת שנבנתה בתקופה העות'מאנית ושימשה ארמון לשליטי האזור.
אישים

בעבר, ג'באע, ג'זין ומשע'רה (ער') היו מרכזים ללימודי דת ולחכמי ג'בל עאמל. אחד מהם היה השייח' זין א-דין בן עלי אל-ג'ובעי אל-עאמלי (ער') (1505–1559) הידוע בתוארו "השהיד השני" (الشهيد الثاني). בחיפושיו אחרי ידע דתי, הוא יצא מג'באע למקומות רבים באזור ומחוצה לו, כמו: מצרים, סוריה, עיראק, חצי האי ערב, ירושלים ואף הגיע לקונסטנטינופול.
בשלב מסוים הוא ניהל את בית הספר ללימודי דת והלכה, בבעלבכ ואנשי דת וחוקרים רבים הגיעו ללמוד מפיו. בין היתר הוא נודע ביכולותיו ללמד הלכה, תוך ניתוח והשוואה בין חמש האסכולות באסלאם: הג'עפריה, המאלכיה, החנפיה, השאפעיה והחנבליה. כינויו "השהיד השני" ניתן לו לאחר שהוצא להורג בשנת 1558 בעקבות האשמתו על ידי הסולטאן העות'מאני בכפירה. רבים מכתביו ממשיכים לשמש כמקורות לימוד בעולם השיעי.
דמוגרפיה

בשנת 2014 היו רשומים בכפר 1,095 בעלי זכות בחירה לפרלמנט הלבנוני, רובם שיעים ו-37 (3.4%) נוצרים.
ראו גם

מדיה וקבצים בנושא  בוויקישיתוף
הערות שוליים

1 2 3 4  نبذة عن بلدتي جباع وعين بوسوار, uomit.org
↑  As-Safir, جباع قرية الينابيع وجنّة الجنوب, archive.assafir.com (ב־)
↑  Sarah Tarhini, شو معنى أسامي هل-١١ ضيعة بالجنوب؟, بيروت.كوم, ‏2022-08-19 (בערבית)
1 2  Jbaa En Nabatiyehِ, Baldati
1 2  الشهيد الثاني - ويكي شيعة, ar.wikishia.net (בערבית)
↑  شبكة المعارف الإسلامية:الشهيد الثانى, almaaref.org.lb (בערבית)
↑  أسماء العائلات في بلدة جباع، قضاء الشوف، محافظة جبل لبنان في لبنان, إعْرَفْ لبنان (בערבית)
באלין (מחוז חמלניצקי)

| --- | --- |

כנסייה בבאלין
 מדינה:  אוקראינה אוקראינה
 מחוז:  חמלניצקי (מחוז) חמלניצקי
 שטח:  4.356 קמ"ר
 גובה:  268 מטרים
 אוכלוסייה:  ‏
  ‑ בכפר:  2,270 (2001)
 קואורדינטות:  48°52′59″N 26°40′24″E﻿ / ﻿48.883055555556°N 26.673333333333°E﻿ / 48.883055555556; 26.673333333333 
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםבאלין(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםבאלין(למפת מחוז חמלניצקי רגילה) חמלניצקי קמניץ-פודולסקי שפטיבקה נטישין סלאוויטא סטרוקונסטנטינוב פולונה וולוצ'יסק רובנו ז'יטומיר ויניצה צ'רנוביץ מולדובה טר.באלין(למפת מחוז חמלניצקי מוגדלת) חמלניצקי קמניץ-פודולסקי שפטיבקה נטישין סלאוויטא סטרוקונסטנטינוב פולונה וולוצ'יסק רובנו ז'יטומיר ויניצה צ'רנוביץ מולדובה טר.באלין  he tabBackground:;tabBorder:#aaa;defaultTab:0;
באלין (באוקראינית וברוסית: Балин; בפולנית: Balin) הוא כפר במחוז חמלניצקי באוקראינה. הכפר נמצא בחבל פודוליה ושוכן על גדות נהר מוקשה (אוק').
היסטוריה

פרק זה לוקה בחסר. אנא תרמו לוויקיפדיה ו.
ב-10 ביולי 1941, במהלך מלחמת העולם השנייה, כוחות גרמניה הנאצית כבשו את הכפר מידי ברית המועצות במסגרת מבצע ברברוסה. הוא שוחרר על ידי הצבא האדום ב-31 במרץ 1944.
הקהילה היהודית

ראשיתה של הקהילה היהודית במקום במאה ה-18, וב-1765 נמנו במקום 177 יהודים. לאחר שנרצחו במקום מספר יהודים באחת מהמרידות של ההיידמקים האוכלוסייה היהודית נותרה יחסית קטנה לאורך ההיסטוריה של היישוב.
ב-1897 נמנו בבאלין 357 יהודים שהיו כ-22% מהאוכלוסייה הכללית. בין הרבנים שכיהנו בעיר באותה תקופה ניתן למנות את ישראל אברהם לרנר וישראל יהודה גן.
במהלך מלחמת האזרחים ברוסיה אחרי מלחמת העולם הראשונה התרחש בכפר פוגרום. בתקופה הסובייטית רוב היהודים עבדו בקולחוז וב-1926 נמנו 293 יהודים, 7.5% מכלל האוכלוסייה.
עד שכוחות גרמניה הנאצית כבשו את הכפר ביולי 1941 מיעוט מהיהודים גויס לצבא האדום או הצליח להימלט מזרחה. זמן קצר לאחר הכיבוש הגרמני הוקם מעין גטו פתוח, הוטל על היהודים לשאת טלאי צהוב, היהודים אולצו להעביר לשלטונות המקומיים את דברי הערך שלהם, חלקם נלקחו לעבודות כפייה ובמקרים מסוימים הגרמנים רצחו יהודים.
בתחילת ספטמבר 1942 כל היהודים שנותרו רוכזו במרכז באלין, כמה עשרות יהודים שהיו חזקים וכשירים נשלחו לגטו של קמניץ-פודולסק ואילו היתר נלקחו לבור הריגה שנחפר מראש במכרה חרסית מחוץ לכפר ונרצחו שם. לפי ההערכות בסך הכול נרצחו בבאלין בין 150 ל-250 יהודים.
הערות שוליים

1 2 3 4 5 6 7 8  באלין במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית)
1 2 3 4 5  אלכסנדר קרוגלוב (רו'), באלין, אנציקלופדיה של המחנות והגטאות (כרך II, חלק B, עמ' 1325–1326), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
1 2  באלין, באתר האנציקלופדיה ליהדות רוסיה (רו') (ברוסית)
↑  סיפור רצח יהודי באלין במכרה חרסית ליד באלין במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית)
נחלת אחים

| --- | --- |

בית כנסת האורפלי בגבול השכונה ורחוב בצלאל
 מידע
 עיר:  ירושלים 
 קואורדינטות:  31°46′52″N 35°12′37″E﻿ / ﻿31.78113333°N 35.21040833°E﻿ / 31.78113333; 35.21040833
  מפת השכונות שבין רחוב בצלאל לשערי חסד ("הנחלאות הדרומיות")
 
נחלת אחים ב-1937
אזור שכונת נחלת אחים במפת האגודה העברית למען ירושלים, 1948, באתר     הספרייה הלאומית, אוסף המפות ע"ש ערן לאור Jer h11
נחלת אחים היא שכונה בירושלים, הכוללת מבחינה מוניציפלית שתי שכונות היסטוריות שנבנו בסמוך אליה לאחר הקמתה ומהוות הרחבה של שטחה: "נחלת יעקב" (1927) ו"זיכרון אחים" (1929). בצפונה גובלת השכונה המורחבת ברחוב בצלאל, במערבה ברחובות כפר ברעם ושדרות בן-צבי, בדרומה ברחוב נרקיס ובמזרחה ברחוב אוסישקין. נחלת אחים נמצאת בגובה כ-790 מטרים מעל פני הים, וסמוכות אליה השכונות נחלת ציון, נחלת צדוק, נווה בצלאל, שערי רחמים ושערי חסד.
השכונה נוסדה בשנת 1924 על ידי התימנים שעלו לירושלים בשנות ה-20 של המאה ה-20 על אדמת טרשים בשיפולים המערביים של קו פרשת המים. שמה מסמל את שאיפת בוניה לחיי אחווה בנחלה זו. בין התורמים העיקריים לייסוד השכונה היה הרב נסים אלישר, שתרם חלקת אדמה שהייתה ברשותו כדי להנציח את בנו שנפטר בגיל צעיר, והיוזם העיקרי של השכונה היה הרב חיים שלמה עראקי, החתום על ייסוד השכונה יחד עם יעיש נדאף.
רוב רחובות השכונה, כרוב רחובות הנחלאות, נקראים על שם ערים בצפון הארץ, כגון צפת, ציפורי וטבריה.
רוב תושבי השכונה בשנותיה הראשונות היו אורפלים, יהודים יוצאי העיר אורפה שבמזרח טורקיה, יוצאי תימן וכורדיסטן. על כך מעידים בתי הכנסת של יוצאי אותן גלויות אשר פזורים ברחבי השכונה. בית הכנסת אור זרוע - לעדת המערבים, נחלת אחים. הוקם בשנת תרפ"ז (1926) על ידי הרב עמרם אבורביע, שכיהן כרב של נחלאות עד לשנת 1951. עיריית ירושלים הכריזה על בניין בית הכנסת אור זרוע כאתר מורשת לשימור.
אוכלוסיית השכונה כיום מעורבת ומורכבת גם מעולים חדשים מארצות המערב. בין התושבים שגדלו ברחובות השכונה ניתן למנות את הרב יוסף קאפח ואשתו הרבנית ברכה קאפח, יהודה עמיחי, האלוף עוזי נרקיס, הרב שאר ישוב כהן, אחותו הרבנית צפייה גורן, עוזי ברעם, חיים ברעם, יאיר צבן, שמוליק קראוס, והקריין יצחק איתן.
הערות שוליים

↑  האגודה העברית למען ירושלים, מפת ירושלים בהוצאת ראובן מס, 1948, עם סימון השכונות 'זכרון אחים', 'נחלת אחים', באתר הספרייה הלאומית, אוסף המפות ע"ש ערן  לאור
| --- | --- |
בקרת זהויות :  NLI: 987007493931905171 
ערך זה הוא קצרמרבנושא ירושלים. אתם מוזמנים לתרום לוויקיפדיה ו.
מטילדה (סרט, 2022)

| --- | --- |

 מבוסס על:  "מטילדה" מאת דניס קלי וטים מינצ'ין "מטילדה" מאת רואלד דאל
 בימוי:  מתיו ורצ'וס
 הופק בידי:  טים בוואן אריק פלנר ג'ון פין לוק קלי
 תסריט:  דניס קלי
 עריכה:  מלאני אוליבר
 שחקנים ראשיים:  אלישה וייר אמה תומפסון לשאנה לינץ' אנדראה רייסבורו סטיבן גרהאם
 מוזיקה:  טים מינצ'ין
 צילום:  Tat Radcliffe 
 מדינה:  הממלכה המאוחדת, ארצות הברית 
 חברת הפקה:  נטפליקס TriStar Pictures Working Title Films Jellyfish Pictures The Roald Dahl Story Company
 חברה מפיצה:  נטפליקס סרטי סוני
 שיטת הפצה:  וידאו על פי דרישה 
 הקרנת בכורה:  25 בנובמבר 2022
 משך הקרנה:  117 דק' 
 שפת הסרט:  אנגלית 
 סוגה:  סרט מבוסס יצירה ספרותית, סרט מוזיקלי, דרמה קומית 
 דף הסרט ב־IMDb
 
מטילדה (באנגלית: Roald Dahl's Matilda the Musical) הוא סרט פנטזיה מוזיקלי שבוים על ידי מתיו ורצ'וס, נכתב על ידי דניס קלי ומבוסס על רומן באותו שם משנת 1988 מאת רואלד דאל ועל עיבודו המוזיקלי משנת 2010. סרט זה הוא גם העיבוד הקולנועי השני לרומן, לאחר העיבוד הקולנועי משנת 1996 בבימויו וכיכובו של דני דה ויטו.
בבריטניה ובאירלנד, הסרט עלה לאקרנים ב-25 בנובמבר 2022 תחת הפצתם של סרטי סוני. בשאר העולם הסרט עתיד לעלות לשירות "נטפליקס" ב-25 בדצמבר.
כמו ברומן, בסרט מסופר על מטילדה, בת לזוג הורים מזניחים, שלפי תפיסת עולמם, אין ערך לקריאת ספרים וחינוך. גם בבית הספר, מטילדה אומללה, שכן היא נאלצת להתמודד מול גברת טרנצ'בול, המנהלת העריצה והאכזרית שלה; אך עולמה משתנה כשהיא מתיידדת עם מורתה, מיס האני, שמבחינה ביכולותיה יוצאות הדופן ומחליטה לעזור לה למצוא את מקומה.
שחקנים ודמויות

| שחקן/שחקנית | דמות | מדבב/ת בגרסה העברית |
| --- | --- | --- |
| אלישה ויר | מטילדה וורמווד | הילה קאופמן |
| אמה תומפסון | המנהלת אגתה טרנצ'בול | מיקי קם |
| לשאנה לינץ' | המורה האני | שירלי לילו |
| סטיבן גרהאם | מר וורמווד | צביקה פורמן |
| אנדראה רייסבורו | גברת וורמווד | טליה ברקאי |
| סינדהו וי (אנ') | גברת פלפס | לורן סביר |
| לורן אלכסנדרה | האקרובטית | אלונה אלכסנדר |
| קארל ספנסר | מגנוס האמן הבריחות (אנ') | דדי זהר |
| הרופא | מאט הנרי | דדי זהר |
הפקה > פיתוח

ביוני 2016, הצהיר טים מינצ'ין כי עיבוד קולנועי להפקה המוזיקלית על פי הרומן מאת רואלד דאל, נמצא בפיתוח, ש"יופק כנראה ב-4 או 5 השנים הבאות". מארה וילסון, שגילמה בעבר את דמותה של מטילדה בעיבוד הקולנועי של הרומן מ-1996, הביעה עניין בהופעת קמע במהלך הסרט. ב-15 בנובמבר 2013, נמסר כי מתיו ורצ'וס ודניס קלי, שהיו אמונים על בימוי כתיבת המחזמר, בהתאמה, ייקחו חלק בהפקת הסרט. ב-28 בינואר 2020, נמסר כי "Working Title Films" תהיה אמונה על הפקת הסרט, בעוד שעל הפצתו תהיינה אמונות "נטפליקס", ו"סרטי סוני", שהפיצה בעבר את הסרט המקורי מ-1996. כמו כן, אושרה מעורבותם של ורצ'וס וקלי בהפקת הסרט. הכוריאוגרפית אלן קיין, שעבדה עם הכוריאוגרף פיטר דרלינג על ההפקה הבימתית, הייתה אמונה על יצירת הכוריאוגרפיה.
הפקה > ליהוק

ב-4 במאי 2020, נמסר על ליהוקו של רלף פיינס לדמותה של גברת טרנצ'בול; עם זאת, ב-14 בינואר 2021, נמסר כי את דמותה תגלם אמה תומפסון, וכי לדמויותיהן של מיס האני ומטילדה לוהקו לשאנה לינץ' ואלישה וייר. למעלה מ-200 ילדים לוהקו כתלמידי בית ספרה של מטילדה. באפריל 2021, נמסר על ליהוקם של סטיבן גרהאם, אנדראה רייסבורו וסינדהו וי.
הפקה > צילומים

צילומי הסרט התעתדו להתקיים בין אוגוסט לדצמבר 2020 באולפני "Shepperton", אך נדחו לאביב 2021 בעקבות התפרצות מגפת הקורונה. צילומי הסרט החלו ב-3 במאי 2021, באירלנד. בין השאר נערכו צילומים גם בבית בראמשיל שבמחוז המפשייר.
מוזיקה

ב-15 בנובמבר 2013, נחשף כי המוזיקאי טים מינצ'ין, שהיה אמון על כתיבת השירים למחזמר, נמצא במשא ומתן על כתיבת שירים חדשים עבור הסרט. בשנת 2020, אושרה מעורבותו של מינצ'ין.
הפצה

הסרט עתיד לעלות לשירות הזרמת המדיה "נטפליקס" ב-9 בדצמבר 2022. בבריטניה, הסרט יופץ לבתי הקולנוע על ידי "סרטי סוני". "סרטי סוני" תהיה גם אמונה על הפצת מהדורת המדיה הביתית של הסרט בבריטניה.
שיווק

הקדימון הראשון של הסרט הופץ ב-15 ביוני 2022.
הערות שוליים

1 2 3  Masters, Kim (January 28, 2020). "Netflix, Sony Team for 'Matilda' Movie Based on Stage Musical (Exclusive)". The Hollywood Reporter. Retrieved June 16, 2022.
↑  "Tim Minchin Reveals Plans for MATILDA US Tour, Film?". BroadwayWorld.
↑  "Frequently Asked Questions : Mara Wilson Writes Stuff". marawilsonwritesstuff.com.
1 2  Gilbert, Ryan (November 15, 2013). "Tony Winner Dennis Kelly to Pen Screenplay for New Matilda Movie Musical Adaptation". Broadway.com. Retrieved June 16, 2022.
1 2 3 4  Wiegand, Chris (January 17, 2020). "New Matilda movie in works from director of West End musical". Metro UK. Retrieved June 16, 2022.
↑  Wiseman, Andreas (May 4, 2020). "Ralph Fiennes Attached To Play Miss Trunchbull In Netflix & Working Title's 'Matilda'". Deadline Hollywood. Retrieved June 16, 2022.
↑  "Emma Thompson, Newcomer Alisha Weir to Star in Netflix 'Matilda' Adaptation". The Hollywood Reporter. 2021-01-14. Retrieved June 16, 2022.
↑  Naman Ramachandran, Naman Ramachandran, Stephen Graham, Sindhu Vee, Andrea Riseborough Join ‘Matilda’ Cast, Variety, ‏2021-04-01 (באנגלית אמריקאית)
↑  "Matilda - Production Listing". Productionlist.com. March 15, 2021. Retrieved June 16, 2022.
↑  Earl, William (June 9, 2021). "'Matilda' Musical Film Adaptation Set for U.K. Theatrical Run in 2022". Variety. Retrieved June 16, 2022.
↑  Bergeson, Samantha (15 June 2022). "'Matilda' Trailer: Emma Thompson Is Unrecognizable as Monstrous Miss Trunchbull in Roald Dahl Musical". IndieWire. Retrieved 16 June 2022.
| יצירותיו של רואלד דאל |
| --- | --- | --- |
| ספרי ילדים | ג'יימס והאפרסק הענק (1961) • צ'ארלי והשוקולדה (1962) • אצבע הקסם (1966) • מר שועל המהולל (1970) • צ'ארלי ומעופפלית הזכוכית (1972) • דני אלוף העולם (1975) • התנין הענקי (1978) • העי"ג (1982) • המכשפות (1983) • הג'ירף השקנאי וגם אני (1985) • מטילדה (1988) • בצ בצ רקי (1989) |  |
| ספרי מבוגרים | דודי אוסוולד (1979) • סיפורי הפתעה (1979) • עור וסיפורים נוספים (1980) |  |
| שירים לילדים | שירים עליזים וחרוזים פוחזים (1989) |  |
| סרטים ע"פ ספריו | וילי וונקה ומפעל השוקולד (1971) • העי"ג (1989) • המכשפות (1990) • ג'יימס והאפרסק הענק (1996) • מטילדה (1996) • צ'ארלי בממלכת השוקולד (2005) • מר שועל המהולל (2009) • העי"ג (2016) • טום וג'רי: וילי וונקה ומפעל השוקולד (2017) • המכשפות (2020) • מטילדה (2022) • וונקה (2023) • הסיפור המופלא של הנרי שוגר (2023) • הברבור (2023) • לוכד העברושים (2023) • רעל (2023) |  |
| מחזות זמר ע"פ ספריו | מטילדה (2010) • צ'ארלי ומפעל השוקולד (2013) |  |
| תסריטים לסרטים | אתה חי רק פעמיים (1967) • צ'יטי צ'יטי בנג בנג (1968) • וילי וונקה ומפעל השוקולד (1971) |  |
| ערכים קשורים | פטרישיה ניל • אוליביה דאל • אופליה דאל |  |
בית בראמשיל, שחזיתו שימשה לצילום מבנה בית הספר.
ז'ילסון טבארש

ז'ילסון בנשימול טבארש (בפורטוגזית: Gilson Benchimol Tavares; נולד ב-29 בדצמבר 2001 בפראיה שבכף ורדה) הוא כדורגלן מכף ורדה ממוצא יהודי המשחק בעמדת החלוץ באקרון טוליאטי מליגת העל הרוסית בכדורגל, ובנבחרת כף ורדה.
קריירת מועדונים

טבארש גדל במחלקות הנוער של דמאיינסה, CR פוט, לינדה-א-וליה, ריאל SC, דמאיינסה ואשטוריל. בשנת 2021 החל לשחק בקבוצה הבוגרת של אשטוריל במסגרת ליגת העל הפורטוגלית. ב-31 בינואר 2023 הושאל למשך עונה וחצי לקבוצת המילואים של בנפיקה ליסבון, המשחקת בליגה הפורטוגלית השנייה.
ביולי 2024 חתם בעולה החדשה לליגת העל הרוסית, קבוצת אקרון טוליאטי.
קריירה בינלאומית

ב-10 באוקטובר 2020 ערך טבארש את הופעת הבכורה שלו בנבחרת כף ורדה, בהפסד 2-1 לנבחרת גינאה במשחק ידידות.
נכלל בסגל נבחרת כף ורדה לטורניר גביע אפריקה לאומות 2021, אך לא שיחק בטורניר.
ב-25 במרץ 2022 הבקיע את שערי הבכורה שלו בנבחרת, שלושה שערים בניצחון 6-0 על נבחרת ליכטנשטיין במשחק ידידות.
נכלל בסגל הנבחרת גם לטורניר גביע אפריקה לאומות 2023.
פולה וילקוקס

| --- | --- |
אין תמונה חופשית
 לידה:  13 בדצמבר 1949 (בת 74) מנצ'סטר, הממלכה המאוחדת 
 מדינה:  הממלכה המאוחדת 
 מקום לימודים:  Hollies Convent FCJ School 
 פרופיל ב-IMDb
 
פולה וילקוקס (באנגלית: Paula Wilcox; נולדה ב-13 בדצמבר 1949) היא שחקנית אנגלייה. היא ידועה בעיקר מתפקידיה בתוכניות טלוויזיה כגון "Girlfriends", הסיטקום "Upstart Crow", "משפחה וצרות אחרות", "Boomers", "אמרדייל", "The Smoking Room", הסדרה "The Queen's Nose", והסיטקום "Man About the House".